Akinakas

Akinakas (gr. ἀκινάκης (akinakes); se.persų *akīnakah) – trumpas (40–60 cm ilgio) duriamasis iranėnų (skitų, persų, sakų, masagetų) kalavijas arba durklas, jei geležtė trumpa.

Dviašmenė geležtė gana ilgo lygiašonio trikampio formos. Dėl tokios formos ir lieti bronziniai akinakai būdavo pakankamai patvarūs.

Akinakų skersinis trumpas, nedaug išsikišęs nuo geležtės. Buoželė – trumpo skersinio ar pusmėnulio formos. Makštis paprastai būdavo nešiojama ant dešinio šono, įstrižai kabanti.

Buvo būdingas skitų ginklas. Pagal archeologinius akinakų radinius buvo ištirtas Herodoto ir Diodoro minėtas skitų atsikraustymas per Kaukazą į šiaurinę Juodosios jūros pakrantę.

Akinakai padarė įtaką vėlesniems kalavijams. Labai panašios formos buvo Senovės Graikijos ksifai (xiphos), o turkiški kinžalai tokią formą išlaikė iki XX a.

Nuorodos 

 Акинак (кинжал) (akinakas durklas)
 Акинак с ножнами Манаков Ю.М. (šiuolaikinio akinako piešinys)
 Набор скифский "Акинак" (2002 г) (šiuolaikinis akinakas)
 Триумфальный меч "Сабинянки" (2002 г) (šiuolaikinis akinakas durklas)

Kalavijai
Durklai
Senovės Persija